Conor Coventry

Conor Coventry (s. 25. maaliskuuta 2000 Lontoo, Englanti, Yhdistynyt kuningaskunta) on irlantilainen jalkapalloilija. Hän on pelipaikaltaan keskikenttäpelaaja. Hän edustaa Englannin mestaruussarjassa pelaavaa Rotherham Unitedia lainasopimuksella valioliigaseura West Ham Unitedista. Hän on pelannut Irlannin nuorisomaajoukkueissa.

Coventry on pelannut West Ham Unitedin junioreissa vuodesta 2010. Hän pelasi edustusjoukkueessa ensimmäisen kerran syyskuussa 2018 liigacupin ottelussa Macclesfield Townia vastaan. Valioliigassa hän on päässyt toistaiseksi ainoan kerran kentälle elokuussa 2022 Manchester Cityä vastaan pelatun ottelun lopussa. Hän on pelannut lainasopimuksilla ykkösliigan Lincoln Cityssä tammi-toukokuussa 2020, mestaruussarjan Peterborough Unitedissa elokuusta 2021 tammikuuhun 2022, ykkösliigan Milton Keynes Donsissa tammi-toukokuussa 2022 ja mestaruussarjan Rotherham Unitedissa tammikuusta 2023 alkaen.

Coventry on pelannut useissa Irlannin nuorisomaajoukkueissa. Hän on pelannut alle 21-vuotiaiden maajoukkueessa maaliskuusta 2019 alkaen 28 ottelua, tehnyt niissä kolme maalia ja toiminut joukkueen kapteenina.

Lähteet 

Irlantilaiset jalkapalloilijat
Vuonna 2000 syntyneet
Elävät henkilöt